LPN ไตรมาส 1 กำไรหาย 43% เหตุรายได้ขายลดลง
LPN ไตรมาส 1 กำไรหาย 43% เหลือ 122.86 ลบ. จากปีก่อนกำไร 216.88 ลบ. เหตุรายได้ขายลดลง-ค่าใช้จ่ายบริหารเพิ่ม
LPN ไตรมาส 1 กำไรหาย 43% เหลือ 122.86 ลบ. จากปีก่อนกำไร 216.88 ลบ. เหตุรายได้ขายลดลง-ค่าใช้จ่ายบริหารเพิ่ม
6 พ.ค. 2564

บริษัท แอล.พี.เอ็น.ดีเวลลอปเมนท์ จำกัด (มหาชน) หรือ LPN รายงานผลการดำเนินงานงวดไตรมาส 1/64 สิ้นสุดวันที่ 31 มี.ค.2564 ดังนี้

โดยผลการดำเนินงานงวดไตรมาสดังกล่าวมีกำไรลดลง เนื่องจากจากรายได้จากการขายที่ลดลงร้อยละ 29.27 ส่วนใหญ่ร้อยละ 64 เป็นการรับรู้รายได้จากโครงการอาคารชุดพักอาศัยที่สร้างแล้วเสร็จ ณ สิ้นปี 2563 และอีกร้อยละ 36 เป็นโครงการบ้านพักอาศัย ส่วนใหญ่เป็นโครงการที่สร้างแล้วเสร็จ ณ สิ้นปี 2563 และเป็นการรับรู้รายได้จากโครงการที่สร้างแล้วเสร็จในไตรมาส 1/64 จำนวน 1 โครงการ ได้แก่ โครงการบ้านลุมพินี ทาวน์ วิลล์ ราชพฤกษ์ – ปิ่นเกล้า (เฟส 3) ในขณะเดียวกันรายได้จากธุรกิจให้เช่า และบริการเพิ่มขึ้นจากช่วงเวลาเดียวกันของปีก่อนร้อยละ 27.97 เป็นการขยายงานเช่าอย่างต่อเนื่องของโครงการลุมพินีทาวน์ชิป รังสิต- คลอง 1 อีกทั้งรายได้ค่าบริหารยังเพิ่มขึ้นจากช่วงเวลาเดียวกันของปีก่อนร้อยละ 8.70 เกิดจากการรับบริหารโครงการงานบริการทางวิศวกรรม รวมถึงงานบริการอื่นๆ ที่เพิ่มขึ้นด้วยเช่นกัน